Diari Oficial de la Generalitat Valenciana


Sumari del DOGV 8932, del 22-10-2020 (2020/8642)

ACORD de 16 d'octubre de 2020, del Consell, pel qual s'autoritza un ajust en l'annex de transferències i subvencions corrents del programa 714.20, "Ordenació i millora de la producció agrària", de la Conselleria d'Agricultura, Desenvolupament Rural, Emergència Climàtica i Transició Ecològica, que implica la supressió de la línia S1698 «Protecció de la renda dels agricultors enfront de danys no coberts per l'assegurança agraria» amb la finalitat d'incrementar la dotació de la línia S3092 «Suport a la subscripció d'assegurances agràries», per import de 600.000,00 euros. (Exp. 12.012/20-111).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8932

Data del DOGV
:   22-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8642


Data del document
:   16-10-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 d'octubre de 2020, del Consell, pel qual s'autoritza un ajust en l'annex de transferències i subvencions corrents del programa 714.20, "Ordenació i millora de la producció agrària", de la Conselleria d'Agricultura, Desenvolupament Rural, Emergència Climàtica i Transició Ecològica, que implica la supressió de la línia S1698 «Protecció de la renda dels agricultors enfront de danys no coberts per l'assegurança agraria» amb la finalitat d'incrementar la dotació de la línia S3092 «Suport a la subscripció d'assegurances agràries», per import de 600.000,00 euros. (Exp. 12.012/20-111). [2020/8642]  
  
El suport a la subscripció d'assegurances agràries és una prioritat per a la Conselleria d'Agricultura, Desenvolupament Rural, Emergència Climàtica i Transició Ecològica, com a mitjà de garantir les rendes agràries de les explotacions davant les adversitats climàtiques, més encara davant la situació de crisi sanitària ocasionada per la Covid-19, en què cal garantir la producció agrícola i ramadera.  
Per Resolució de 06.04.2020 del director general d'Agricultura Ramaderia i Pesca, s'estableix la convocatòria per al Pla 2020 de les ajudes destinades a la subscripció d'assegurances agràries del Pla nacional d'assegurances agràries combinades, i es desenvolupen diversos aspectes relacionats amb l'aplicació de l'ordre de bases per a la concessió de les ajudes, per import de 62.928.296,00 ?, i es destaca que es tracta d'un crèdit ampliable. Igualment, es mantenen les subvencions addicionals per a les assegurances que emparen produccions incloses en sistemes de protecció de qualitat agroalimentària, com a denominacions d'origen protegides (DOP), indicacions geogràfiques protegides (IGP) i agricultura ecològica, així com ajudes a les pòlisses associatives contractades per entitats associatives.  
Alhora, cal destacar que, en alguns cultius com l'olivera i l'ametler, així com en la ramaderia, on l'assegurança no és una pràctica habitual, és important per a garantir la rendibilitat, secundar amb mesures d'estímul la contractació de les assegurances.  
Per tot això, la Conselleria d'Agricultura, Desenvolupament Rural, Emergència Climàtica i Transició Ecològica, davant la previsió d'un increment de la contractació de les assegurances agràries, planteja la necessitat d'incrementar la línia de concessió directa S3092 «Suport a la subscripció d'assegurances agràries» del capítol 4 del programa 714.20, «Ordenació i millora de la producció agrària», per import de 600.000,00 ?, que té caràcter de crèdit ampliable, mitjançant la transferència de disponibilitats existents no subjectes a cap compromís en la línia S1698 «Protecció de la renda dels agricultors enfront de danys no coberts per l'assegurança agrària» del mateix capítol i programa, que se suprimeix.  
A este efecte i en virtut del que es disposa en els articles 21, 22 i 23 de la Llei 10/2019, de 27 de desembre, de pressupostos de la Generalitat per a l'exercici 2020, d'acord amb l'article 28.c de la Llei 5/1983, de 30 de desembre, de la Generalitat del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 16 d'octubre de 2020,  
  
  
Acorda  
  
Autoritzar les següents modificacions en l'annex de transferències i subvencions corrents del programa 714.20, «Ordenació i millora de la producció agrària»:  
  
1. Suprimir la línia de concurrència competitiva S1698, d'acord amb el detall següent:  
2. Incrementar la dotació de fons propis de la línia de concessió directa 168.1 b) S3092 «Suport a la subscripció d'assegurances agràries», d'acord amb el detall següent:  
València, 16 d'octubre de 2020.  
  
La consellera secretària,  
MÓNICA OLTRA JARQUE